
DISSERTATIO  MEDICA 

DE 

I 

GANGR.ENA  NOSOCOMIALI. 


AUCTORE  J.  GREGORY. 


Natura  benigna  vulnera,  laesionesque  re¬ 
ficit,  corporisque  integritatem  vi  prorsus 
mirabili  reducit.  Hanc  autem  actionem  sa¬ 
lutarem  diversae  saepe  causae  perturbant  et 
impediunt. 

Ex  his  venenum  quoddam  in  ulceratorum 
sauciorumve  frequentia  interdum  genitum, 
summum  dolorem  et  labem  pessimam  mo¬ 
vet  ;  ideoque  medici  cura  atque  studio  max¬ 
ime  dignum  est. 


DE  GANGRiENA  NOSOCOMIALI. 

De  vi  ejus  contagiosa,  de  morbi  natura  ab 
eo  facti,  et  de  modo  curandi  optimo  multum 
discrepant  auctores  ;  quaedam  igitur  profer¬ 
re,  pauca  quidem  et  levia  quae  mihi  occurre¬ 
runt,  tanquam  argumentum  dissertationis 
inauguralis  non  ineptum  esse  videtur. 

In  sua  Nosologia,  Clarissimus  Cullen 
huic  morbo  locum  non  dedit ;  et  definition¬ 
em  reddere  non  audenti,  haec  pro  solitis  ejus 
signis  proferre  fortasse  licet.  “  Gangraena 
“  valde  dolens,  forma  circulari  serpens,  li- 
nea  rufa  circumdata,  ex  contagio  et  ple- 
rumque  cum  febre.” 

•  T- 

Nomine  proprio  quoque  hic  morbus  caret ; 
a  quibusdam  enim  Sloughing  Ulcer,”  aliis 
JMalignant  Ulcer,”  aliis  “  Gangrenous 
Phagaedena,”  aliis  Pourriture  Hopitale,” 
aliis  denique  Gangraena  Nosocomialis  sive 
Hospital  Gangrene  appellatur.  Ex  his  ul¬ 
timum,  ut  quod  usitatissimum  est,  selegi. 


DE  GANGllJENA  NOSOCOMIALI. 


DE  INDICIIS, 

i 

Duobus  fere  modis,  hic  morbus  incipit. 
In  ulceris  ora,  cavum  parvum  profundum 
valde  dolens,  sanie  tenaci  fusca  contectum 
apparet :  saepe  duo  vel  plura  quae  sensim 
coeunt.  Heliquae  ulceris  partes,  eodem 
tempore,  nitidae  et  probe  conglutinantes  su¬ 
persunt.  Corpus  adhuc  parum  interdum 
vel  nihil  afficitur :  plerumque  tamen  lin¬ 
gua  alba,  cibique  fastidium  et  dolor  capitis 
sunt.  ,  r 

In  corpore  morbo  obnoxio,  praecipue  in 
ulcere  magno  recenti  indicia  prima  diversa 
sunt,  ud^ger  horroribus,  nausea,  dolore  ca¬ 
pitis,  aliisque  incipientis  febris  signis  corri¬ 
pitur.  Secretio  puris  supprimitur,  caroque 
crescens  pallida,  flaccida  et  planior  redditur, 
humoreque  tenaci,  qui  membranam  refert, 
obducitur,  et  partes  eminentes  quasi  sangui¬ 
ne  tinctae  sunt. 


4  DE  gangraena  nosocomiali. 

Hoc  vitium  partem  solummodo  contu¬ 
sam  vel  prius  omnino  integram  t  aliquan¬ 
do  aggredi  dicitur.  In  his  exemplis  et  ubi 
solutio  continuitatis  parva  recensque  est,  a 
vesicula  materie  nigra  repleta  incipit. 

Post  paucos  dies,  inter  tres  et  septem  ple¬ 
rumque,  quocunque  modo  primum  morbus 
se  ostenderit,  crusta  nigra,  humida,  intumes¬ 
cens  supervenit,  quae  linea  lurida-rubra  ad 
dimidium  pollicem  vel  usque  ad  pollicem  la¬ 
ta  circumdatur.  Pro  modo  febris,  corporis 
habitu,  partis  vascularitate  et  aliis  causis 
mox  proponendis,  per  tempus  brevius,  lon- 
giusve,  citiusque  vel  tardius,  crescere  et  pro¬ 
funditate  et  latitudine  haec  crusta  pergit. 

Febris,  eodem  tempore,  ingravescit  ;  pul¬ 
sus  celeres  et  plerumque  debiles  fiunt,  cutis 
calida  et  arida  est,  vultus  summa  anxietas, 
corporis  macies  (quanquam  secretiones  om- 


*  Vide  Tiiotter’s  Medicina  Nautica. 
+  Gillespie’s  Diseases  of  the  Fleet, 

nes  saepe  minuuntur)  vigilium  et  summa 
virium  defectio  aegrum  exercent ;  interdum 
cum  delirio. 

Vitii  decedentis,  dolor  et  febris  leniores 
facti  lineaque  circumducens  per  inflamma- 
^tionem  adhaesivam  rubrior,  indicia  sunt.  Si 
omnia  recte  procedunt,  dolor  et  febris  mox  de¬ 
cedunt,  crustamque  caro  crescens  pus  bonum 
effundens  sejungit;  et  hoc  modo  ulcus,  quod 
paucis  diebus  triplo  vel  quadruplo  amplius 
factum  est,  cito  conglutinatur. 

Morbum  tamen  recidivum  esse  solere  mul¬ 
tum  dolendum  est,  et  nisi  summa  cura  adhi¬ 
bita  fuerit,  saepe  ante  sanationem  plenam  in 
pejus  ruere.  Crusta  decedente  etiam,  ex 
plaga  praesertim  profunda,  (veluti  ex  vulnere 
sclopetario,  membrive  praecisione  aut  quae 
os  fractum  subjacens  habet,)  partes  re  sordida 
coloris  cinerei  perstant  obductae;  oraeque 
tumidae  et  reversae  quasi  hiant. 

Si  tela  cellulosa  tantum  correpta  fuerit, 
caro  interdum  renovatur  flaccida  et  inaequa¬ 
lis,  partesque  eminentes  striis  quasi  sangui¬ 
neis  obductae  et  frustula  crustae  albidae  in 
cavis  apparent. 

In  talibus  morbi  conditionibus,  exulcera¬ 
tione  et  corruptione  singulatim  vel  conjunc- 
tim  partes  saepe  longe  lateque  delentur,  ita 
ut  membrum  totum  pereat ;  neque  nisi  ex 
ejus  praecisione  ulla  vitae  spes  superest. 
Ubi  hoc  non,  fit  aut  fieri  non  potest,  vel 
sanguinis  fluxu  ex  vasis  morbo  patefactis, 
vel  convulsione,  vel  viribus  penitus  fractis 
aeger  tollitur. 

Telam  cellulosam  praecipue  corrumpit  hic 
morbus,  et  saepe  musculos  quasi  scalpro  nu¬ 
datos  reddit,  atque  ita  multo  longius  non- 
nunquam  serpit  quam  ex  aspectu  suspicari 
licet.  Cutem  tamen  et  musculos  facile,  fas¬ 
ciasque  et  ossa  saepe,  arterias  tendinesque 
interdum  vitiat.  Haec  fiunt  aut  ex  propria 
corruptione  aut  ex  disjunctione,  tela  cellu- 

losa  deleta,  ab  aliis  partibus.  Arteriae  au¬ 
tem  vix  ob  hanc  causam,  secundum  Del- 
PECH,  tendines  vix  ob  illam  vitiantur. 

Hujus  morbi  cursus  et  indicia,  per  coelum, 
anni  tempestatem,  victus  rationem  et  mor¬ 
bos  antecedentes,  ut  etiam  per  medicamenta 
intus  adhibita  vel  parti  admota  multum  affi¬ 
ciuntur  et  quodammodo  mutantur.  Histori¬ 
am  ejus  veram  et  naturae  consentaneam  auc¬ 
tores  conjecturas  suas  immiscendo  adhuc  dif¬ 
ficiliorem  collectu  reddiderunt.  Alii  enim 
morbum  semper  localem  esse  asseverant ;  af¬ 
fectionesque  generales  quae  simul  occur¬ 
runt  ad  consensum,  vel  typhum  aliumve 
morbum  conjunctum  referre  volunt.  Alii 
contra  signa  generalia  semper  praecedere 
sed  aliquando  ita  mitia  ut  vix  notari  possint, 
suspicantur.  Nodum  hunc  scindere  non 
solvere,  fortasse  videatur,  duas  dare  species, 
unam  huic,  alteram  illi  opinioni  convenien¬ 
tem  ;  sed  rem  ita  se  habere  mihi  diu  persua¬ 
sum  est.  Una,  a  cavo  vel  vesicula  jam  dicta 
incipit,  febremque  nullam  vel  non  nisi  post 

diem  quintum,  habet ;  altera  a  febre  incipit 
crustaque  membranosa  j  am  descripta.  Prima 
species  “  ulcereu se”  nominatur  a  Delpech. 
Secunda  autem  eadem  esse  videtur  quae 
species  ejus  Pulpeuse”  dicta;  nisi  quod 
negat  affectionem  generalem  idiopathicam 
unquam  praecedere  localem  vel  se  ostendere 
donec  crusta  satis  magna  apparuerit.  Has 
species  autem  gradu  tantum  et  vi  discrepare 
et  neque  genere  neque  natura,  eo  clare  con¬ 
stat  quod  eodem  loco  et  tempore  alios  saepe 
una,  alios  altera  correptos  esse  videmus. 

Sed  ad  rem  illustrandam,  atque  causas 
quae  huic  morbo  opportuniores  reddunt,  his¬ 
toria  brevis  quorundam  quae  in  meum 
conspectum  inciderunt,  fortasse  juvabit, 

Nonis  Aprilis  statim  post  hiemem  anni 
1814,  saevam,  navis  bellicosa  a  Britannia  ad 
coelum  calidum  iter  faciens  cum  militibus 
classiariis  nautisque  quingentis,  ventis  adver¬ 
sariis  procellosisque,  duos  menses  et  supra 
detenta  est.  Priusquam  ad  portum  perven- 

tum  est  exempla  erysipelatis  phlegmonoidei 
quaedam  et  febris  continuae  inciderant. 

Inter  terrae  latitudinis  gradum  tricesimum 
et  tricesimum  et  sextum  per  reliquum  annum 
vario  cursu  navis  commorata  est.  Nyctalopia, 
diarrhoea  biliosa,  dysenteriaque  subinde  ap¬ 
paruerunt,  nulla  autem  scorbuti  signa ; 
quanquam  fruges  rarius  obtineri  potuerunt, 
et  aqua  fere  semper  subamara  (Anglice 
Irackish'')  et  salsa  fuit.  Succi  citrici  au¬ 
tem  et  sacchari  uncia  una  fere  quotidie  cum 
potu  ardente  diluto  solito  nautarum  et  mi¬ 
litum  infusa  fuit.  Ulcera  tamen  irritabilia, 
sanatu  difficilia  fuerunt ;  partes  etiam  vesi- 
catae  magis  solito  inflammatae  et  exulcera¬ 
tioni  proclives,  ■  quinetiam  saepe  ulcusculis 
gangraenosis  obsessae  fuerunt.  Muscarum 
morsus  Mosquitoes''  vocant)  etiam  saepe 

exulcerati  fuerunt.  Mox,  nullo  commercio, 

/ 

ex  quo  contagium  oriri  potuit,  habito,  in 
ulceris  ora  subito  apparuit  fossa  parva  pro¬ 
funda  dolens  fusca,  quae  citissime  increvit, 
et  die  quarto  cutis  integrae  linea  rubra  dura 

eam  circuivit.  Die  sequente,  hanc  fossam 
et  cutem  inflammatam,  massa  tumida,  mol¬ 
lis,  nigra,  pessime  olens,  nov^  linea  circum¬ 
data,  mutationem  eandem  subitura,  tenebat. 

X 

Haec  corruptio,  priusquam  ulterius  pro¬ 
gredi  desierat,  ad  diem  duodecimum  cum 
summo  dolore  processit.  Dolor  capitis,  pul¬ 
sus  paulo  citatior,  lingua  alba  et  fastidium 
cibi,  a  die  octavo  ad  quartum  decimum  ac¬ 
cesserunt,  et  signa  omnia  corporis  male  se 
habentis  fuerunt.  Crusta  quae  valde  tu¬ 
muerat,  biduo  multum  subsedit,  punctis 
plurimis  discessit,  et  septem  diebus  omnino 
disjuncta  fuit, 

c  Verisimile  tamen  est  morbi  cursum  mu¬ 
tatum  esse  per  remediorum  naturam.  Hoc 
in  exemplo  purgantia  adhibita  fuerunt ;  fri¬ 
gusque,  compressio  et  succus  Citri  Medici 
parti  admota  fuerunt.  Ulcus  probe  conglu¬ 
tinans,  priusquam  penitus  sanatum  est,  bis 
eadem  peste  implicitum  fuit ;  et  morbus 

ita  increbuit,  ut  per  menses  tres,  plerumque 
triginta  simul  afficiebantur. 

Speciem  mitiorem  a  puncto  incipientem, 
plurima  ulcera  vetera  habuerunt ;  dum  vul¬ 
nera  recentia  magna  vel  sclopetaria  vel  con¬ 
tusa,  specie  graviori  jam  descripta  correpta 
«  _ 

sunt.  Formam  saevissimam  tamen  in  qu»- 
tuor  hominibus,  levis  abrasio  ostendit,  et 
os  paucis  diebus  detectum  et  nigrum  fuit. 
Notabile  est  hoc  contigisse  iis  qui  nuper  in 
navem  conscenderant. 

Ad  aponeurosin  usque,  neque  altius  in 
quindecim  exemplis  corruptio  penetraverat ; 
et  in  his  post  crustae  decessionem,  partes  fi¬ 
bris  et  frustulis  materiei  sordidae  cum  parco 
tenui  humore  vix  ullis  remediis  semovendis 
obductae  persistebant. 

Summa  cura  ad  contagium  arcendum 
adhibita  fuit  et  ad  prohibendum  commer¬ 
cium  aegrorum  cum  sanis,  sed  parvo  cum 
beneficio  ut  apparuit,  donec  hieme  acceden- 

te  ad  alia  salubriora  loca  transmigratum 
fuit.  In  hac  nave,  aliquando  ex  contagio, 
saepius  ex  habitu  corporis,  victusque  ratione 
et  coelo  insalubri  oriri  morbus  apparuit. 


DE  CAUSIS.  . 

Ex  ulceratorum,  sauciorumve  frequentia 
hunc  morbum  pendere,  multa  experientia 
comprobat;  sed  quum  haec  frequentia  saepe, 
morbus  tamen  rarius  ocurrat  et  interdum  in 
loco  optime  perflato  supervenit,  alias  causas 
subesse  facile  concedendum  est. 

Omni  tempore,  multo  tamen  saepius  au¬ 
tumno  calido  et  hiimido ;  omni  loco,  saepius 
tamen  in  ferventibus,  paludosis,  insalubribus 
ut  in  Batavia  vel  Minorca,  apparet.  Ro¬ 
busti  potu  ardente  mobiles  facti  obnoxiores 
ei  sunt.  Fatigatio,  affectus  animi  tristes, 
ventriculi  cruditas  et  quicquid  denique  cor¬ 
pus  infirmat,  contagii  actioni  favet. 

Vulnera  pro  magnitudine  superficiei  aeri 
objectae  huic  morbo  opportuna  sunt.  Ul¬ 
cera  specifica  non  adeo"  obnoxia  siint,  inter¬ 
dum  tamen  corripiuntur  ;  et  actionem,  si- 
cuti  carcinomatis,  specialem  nonnunquam 
deleri,  aliquando  saeviorem  evadere  dicitur. 

Per  plurimas  observationes  comprobasse 
hoc  vitium  saepe  pendere  ex  victus  muta- 
•tione  ad  plenum  a  parco  et  acri,  Doctor 
Teottee  videtur ;  nam  in  navibus  vel  in 
portu  vel  qui  eum  paulo  ante  relinquerant, 
creberrime  grassatum  esse  invenit.  Inter 
nautas  et  milites  dieta  ex  carne  magis  inci¬ 
tans  redditur,  potu  ardente  et  vegetabilium 
negligentia.  Inter  pauperes  in  valetudina¬ 
ria  receptos,  haec  victus  mutatio  haud  raro 
fit,  et  cum  aliis  causis  ad  morbum  inducen¬ 
dum  conspirare  potest. 

Contagium  hujus  morbi  nisi  per  compa¬ 
gem  corporis  solutam  vix  unquam  agit ;  et 
per  aerem  se  diffundendi  vim  parvam  habet. 
jNFam  in  uno  aulae  valetudinarii  termino,  om- 

nes  fere  correptos  esse,  in  altero  omnes  in¬ 
tegros  perstare  interdum  videmus.  Idem 
vero  facile  et  longe  linteam  entis  et  vestibus 
et  etiam  instrumento  chirurgico,  permeare  a 
narrationibus  Pouteau  et  Delpech  clare 
constat. 

Ex  typho  saepe  oriri  et  vicissim  hoc  con¬ 
tagium  typhum  saepe  facere  a  multis  *  di¬ 
citur.  Sed  huic  opinioni  multae  res  adver¬ 
santur,  et  certe  ab  experientia  non  satis  com¬ 
probatur. 

Ex  dejectionibus  dysentericis  et  in  uno 
exemplo,  a  “  gangraena  senili,”  ortum  esse 
a  Delpech  traditur :  sed  de  his  quoque  ob¬ 
servationes  plures  desiderantur. 

Hujus  contagii,  uti  omnium  origo,  tene¬ 
bris  densis  involvitur.  Catena  causarum 
ejus  tota  nunquam  conspicitur ;  vinculum 


*  Delpech,  Moreau  et  aliis. 

nunc  unum  tamen,  nunc  alterum  patefac¬ 
tum  est.  Ex  his,  ulcera  male  detersa  et 
spongia  ex  uno  ad  alterum  admota  frequen- 
tissima  esse  videtur  causa.  Talis  negligen- 
tiae  effectus,  in  appendice  libri  de  Diabete 
Doctoris  Eollo,  clare  et  optime  ostendun¬ 
tur.  Ubi  corpus  huic  vitio  parum  opportu¬ 
num  fuit,  vix  ultra  stadium  primum  speciei 
mitioris  (ulcerationem  nempe  et  secretionem 
puris  imminutam)  morbus  intendebatur. 

*  Ophthalmiam,  erysipelas,  peritoniti  dem, 
catarrhum,  dysenteriam  aliquando  contagio¬ 
sos  reddi  videmus ;  quanquam  ex  natura 
propria  tali  potestate  non  praediti  sunt.  Et 
opinione  et  argumentis  Doctoris  Trotter 
non  obstantibus,  hunc  morbum  ex  habitu 
corporis  peculiari  (quem  in  Gangraena  No- 
socomiali  efficienda  multum  facere  jam  no¬ 
tavi)  omnino  pendere,  nullus  dubito  quin 
aeris  mutationes  obscurae,  fortassae  nun¬ 
quam  detegendae  ad  hoc  contagium  gignen¬ 
dum  multum  conferant.  Hic  morbus  enim 
robustos  et  imbecillos,  plenos  et  tenues  vex- 

avit ;  et  sub  eadem  curatione,  eodem  loco  et 
simili  tempestate  nunc  defuit,  nunc  apparuit. 


DE  DIAGNOSI. 


Intee  Gangraenam  vulgarem  et  Nosoco- 
mialem  dictam,  ex  causarum  diversitate,  sig¬ 
norum  et  cursus  discernimus.  Priorem  in¬ 
flammatio  valida  et  calor  plurimum  auctus 
praecedunt.  Post  livorem  dolor  levatur  vel 
deficit,  et  pars  sensim  nigra  et  flaccida  fit ; 
linea  autem  ruberrima  flexuosaque  circum¬ 
datur.  Gangraena  partis  debilis  a  certis  cau¬ 
sis,  veluti  typho  graviore,  pressura,  frigore, 
arteriarum  in  os  conversione  bene  dignosci¬ 
tur.  Gangraena  autem Nosocomialis  calorem 
parum  auctum  habet,  crustam  ab  initio  ni¬ 
gram  et  mollem,  vehementerque  dolentem 
et  formae  circularis. 

Phagedaena  proprie  dicta,  huic  morbo  si¬ 
militudinem  magnam  habet ;  per  cutem  au¬ 
tem  plus  serpit  et  fere  cum  absorptione  ul- 

cerativa  jungitur.  Eadem,  cum  habitu  ex 
causis  plerumque  obviis  depravato,  nexum 
habet ;  formaque  circulari,  oris  tumidis  et 
vi  contagiosa  caret.  Interduni  phagedaena 
contagiosa  fit;  sed  tum  eundem  morbum  at¬ 
que  Nosocomialis  esse,  et  iisdem  remediis 
sanarf  credo. 

Ulcus  scorbuticum,  ichore  sanguineo, 
massa  coaguli  quasi  sanguinis,  quae  si  ex 
ulcere  submota  sit,  cito  renovatur,  maculis 
sanguinis  subter  cutem  effusis,  et  signis  aliis 
scorbuti  discernitur.  Febris  et  species 
gangraenae  nosocomialis  desunt. 

Ulcera  saepe  sordida  fiunt  vel  etiam  ni¬ 
grescunt,  ubi  corpus  se  male  habet,  praeci¬ 
pue  ex  typho  vel  erysipelate,  et  timorem 
ulceris  contagiosi  movere  possunt :  mani- 
festeque  opera  danda  est,  si  locus  confertus 
est,  ne  res  ita  fiat.  Dolorem  summum  et 

f 

alia  propria  gangraenae  nosocomialis  signa 
non  habent,  et  morbus  qui  comitatur  discri¬ 
men  clare  ostendit. 

c 

DE  PBjESAGIO. 

Ad  praesagium  formandum,  coelum,  locus, 
anni  tempestas,  corporis  habitus,  corruptio¬ 
nis  sedes  et  processus,  febris  natura  et  vis,  in 
animo  judicantis  versanda  sunt.  De  bis  igi¬ 
tur  in  ordine. 

In  coelo  calido,  praesertim  si  humidum 
est,  et  in  autumno,  morbus  gravior  erit. 
Locus  humilis,  aquosus,  paludosus,  male  per¬ 
flatus,  et  morbum  intendendo,  et  quia  reci¬ 
divum  saepe  facit,  nocuus  est. 

■  Si  inter  alios  eodem  morbo  correptos,  ve- 
luti  internavigandum  aegrotus  necessario 
detinendus  est,  judicium  dubium  esse  debet. 
Si  habitus  corporis  nimio  labore  cum  victu 
pravo  vel  morbis  praecedentibus  confectus 
est,  vel  ex  potus  ardentis  usu  assiduo,  hy- 
drargyro  vel  aliis  causis  imbecillus  et  mobi¬ 
lis  redditur,  sanatio  multo  difficilior  erit. 

^  * 

Bene  cognitum  est  morbos,  diversis  tem- 

poribus  formas  proprias  induere  ;  ita  ut  om¬ 
nes  solito  longiores,  magis  acuti,  mitiores  vel 
graviores  fiant :  et  si  de  ullo  vitio,  de  hoc 
praesertim  verum  est.  Morborum  igitur 
qui  tum  grassantur  ad  naturam  et  vires  res¬ 
picere  debemus ;  scilicet  ex  quo  conjecturae 
utiles  de  futuro  morbo  formari  possint. 

Supra  caput  vel  truncum  corporis  situs  ma¬ 
lum  est;  vicinium  vasorum  majorum  peri¬ 
culosum  ;  vulnus  ex  membro  praeciso  vel 
osse  fracto  hac  contagione  correptum  fere 
mortiferum  est.  Quo  citius  febris  ingravescit, 
quo  plura  typhi  indicia  habet,  quo  magis 
vires  fractae  sunt,  eo  plus  timendum  est. 

Febris  autem  non  nisi  post  crustam  su¬ 
perveniens,  inflammatoria,  cito  decedens ; 
crusta  inflammatione  activa  circumscripta, 
cum  pure  crasso  albo  madens ;  dolor  exuren¬ 
te  et  pungente  lenis  et  pulsatilis  factus  ;  lin¬ 
gua  nitida,  cibi  desiderium  naturale,  som¬ 
nus  placidus,  aer  purus,  locus  et  tempestas 
salubris  felicem  exitum  pollicentur. 

DE  CURATIONE. 

Curatio  in  eam  quae  corpori  et  in  eam 
quae  parti  idonea  est ;  item  in  eam  quae  ad 
accessionem  morbi  vel  ad  reditum  arcendum 
apta  est,  diducitur.  Adversus  hanc  pestem 
nullum  medicamentum  proprium  est ;  et 
quod  praecipitur  variat  multum,  secundum 
anni  tempestatem,  locum,  aegri  habitum 
febrisque  naturam. 

Sanguinis  missio  paucis  tentata  est,  sed 
ab  experimentis  quorundam  Medicorum  a 
Doctore  Trotter  prolatis  saepe  utilem  fu¬ 
isse  colligimus.  Quidam  eorum  dicunt  ple¬ 
rumque  non  crustam  sed  exulcerationem 
modicam  solum  partis  vitiatae,  post  ejus  de¬ 
tractionem  occucurrisse.  Hennen  autem 
usum  ejus  commodum  ex  anni  tempore  et  fe¬ 
bris  natura  pendere  luculenterostendit.  Gan¬ 
graena,  inquit,  in  valetudinario  quodam  mi¬ 
litari  per  autumnum,  cum  signis  imbecilli¬ 
tatis  ita  gravibus  accidit,  ut  ad  excitantia 

necessario  confugisset.  Incipiente  autem 
frigore  et  aere  densiore  siccoque,  morbus  ita 
mutatus  fuit,  ut  sanguinis  detractio  et  ad  sa¬ 
nandum,  et  ad  intercludendum  morbum  va¬ 
leret.  Dr  Trottee,  sanguinem  per  hirudi¬ 
nes  ex  partibus  vicinio  mittere  proposuit. 
Sed  metus  est  gangraena  supervenientis ; 
quoae  etiam  dicitur  post  venae  sectionem 
timenda  est.  Sed  venam  saepe  impune  in¬ 
cisam  esse  hoc  in  vitio  bene  cognoscitur; 
contra  experientiam  igitur  conjecturae  va¬ 
lent  parum.  Nec  quia  vena  propter  alios 
morbos  adaperta  hac  peste  correpta  est,  ad¬ 
versus  scalpelli  usum  argumentum  validius 
est.  Nam  hic  morbus  parum  proclivis  est, 
nisi  materies  noxia  protinus  admovetur,  ad 
plures  partes  implicandas ;  ita  ut  cum  de¬ 
bita  cura  periculum  parvum  sit. 

Argumentum  melius,  ut  credo,  allaturus 
est  iUe  qui  objicit  hunc  morbum  plerumque 
longum  esse,  viresque  multum  fracturum  et 
parum  inflammationis  activae  habere.  Si 
pulsus  autem  validi  et  duri  sunt,  cutis  cali- 


\ 

da,  habitus  corporis  integer,  vere  et  hyeme 
praecipue,  et  tutam  et  utilem  sub  initio  san¬ 
guinis  missionem  esse,  credo. 

“  Ubi  haec  ita  non  sunt,  vomitorium,  ut  a 
PoUTEAU  et  aliis  praeceptum  est,  adhibere 
forsitan  commodum  erit. 

'  Corpus  aqua  frigida  perfundere,  ex  ejus 
in  febre  typho  utilitate,  Doctor  Thomson^ 
proposuit.  An  hoc  unquam  periclitatum 
sit,  et  cum  quo  fructu,  nescio. 

N 

Alvum  liquare, plurimorum  consensu  con¬ 
venit,  atque  hoc  somnum  saepe  gratum  do¬ 
lorisque  levamen,  frustra  ex  opio  speratum, 
conciliavit.  Neque  hoc  mirum  erit,  si  con¬ 
sideremus  consensum  arctum  qui  subes t,  in¬ 
ter  organa  quae  cibos  concoquunt  et  elimi¬ 
nant,  caeterasque  corporis  partes  ;  quo  nem¬ 
pe  nervi  sedantur,  incitantur,  variisque  mo¬ 
dis  afficiuntur.  ^ 

;  -  -  -  —  —  ,  ■  -  ■ 

V 

.  -  .  ^  l  *  Lectures  on  Inflaramation. 

Opium  in  gangraena,  interdum  valde  uti¬ 
le,  in  hoc  vitio  parum  valet,  et  nimis  inci¬ 
tans  esse  videtur.  In  stadio  provectiore  au¬ 
tem,  somnum  inducendo,  doloremque  leni¬ 
endo  salutare  est.  Camphorae  usus  eodem 
consilio  a  Pouteau  multum  laudatur. 

t 

Cinchona  adversus  morbum  ipsum  pror¬ 
sus  inefficax ;  ad  vires  sustinendas  reficien- 
dasque  in  vitio  longiore  valet ;  modo  cura 
adhibita  sit  ne  ventriculus  graveretur.  Eo¬ 
dem  consilio  vinum,  sed  caute,  adhibendum 
est. 

Pro  remedio  refrigerante  acida  diluta  utilia 
sunt;  et  eorum  usus  a  Boyer  multum  lauda¬ 
tur.  Diaetam  autem  primum  tenuem  et  ex 
frugibus  esse  oportet ;  mox  secundum  aegro¬ 
ti  vires  et  morbi  signa  caute  adaugenda  est. 

Remedia  quae  ad  partem  admota  sunt, 
in  ea  quae  emolliunt,  ea  quae  incitant 
et  ea  quae  comburunt,  dividi  possunt.  Ca¬ 
taplasmata  emolhentia  valde  esse  inimi- 

ca^  bene  confirmatur,  profusiones  sangui¬ 
nis  et  corruptionem  partis  majorem  ef¬ 
ficiendo.  Neque  cur  hoc  ita  fiat,  ratio  latet. 
Per  calorem  moles  sanguinis  augetur,  im¬ 
petus  a  tergo  adaugetur,  atque  ita  vasa 
manifeste  multum  distenta  plus  dilatantur. 
Praeterea  venenum  humore  solutum  latius 
fortasse  et  altius  fertur. 

Frigus  modicum  contra,  aliorum  remedio¬ 
rum  actionem  multum  adjuvat,  et  ejus  usui 
compressionem  aequalem  Chirurgi  praeci¬ 
pue  Classis  Britannicae  conjungunt.  Fa¬ 
sciae  apte  admotae  ab  extremis  partibus  ad 
affectas  et  supra,  dolorem  levare,  distensio¬ 
nem  minuere,  et  incitamentorum  actioni 
favere  videntur.  Cura  autem  adhibenda  est 
inter  has  admovendas  ne  penecilli  ita  crassi 
subjiciantur  ut  pressuram  nimis  validam  et 
partialem  efficiant,  et  ita  saniem  detineant 
evaporationemque  cohibeant. 


*  “  Medicamenta  vero  dum  malum  serpit,  adhiben¬ 
da  nulla  sunt,  quae  pus  movere  consuerunt,  ideoque  ne 
aqua  quidem  calida.” — Celsus. 

Plurima  remedia  excitantia  adhibita  sunt; 
sed  praecipua  tantum  notare  opus  est.  Ubi 
lerior  morbus  est,  acetum  vel  succus  Citri 
Medici  saepe  ad  sanationem  morbi  valet. 
Moreau,  Larrey  et  plures  alii  haec  lau¬ 
dant. 

Partis  superficialis  in  ulcusculis,  veluti 
partis  vesicatae  oris,  spiritum  vini  commo¬ 
de  adhibitum  vidi.  Usus  ejus  dolorem  op¬ 
time  lenit,  vitiumque  saepe  intercludit.  La 
Motte  hujuscemodi  remedia  commendat ; 
Larrey  autem  eorum  usum  vituperat, 
quia,  ut  dicit,  crustae  sejunctionem  prohi- 
bet,  suppurationemque  coercet.  Argumen¬ 
tum  conjecturale  esse  videtur,  quod  ducitur 
ab  ejus  in  res  mortuas  actione :  opinio  au¬ 
tem  hominis  tam  experti  summo  studio 
digna  est. 

Praestantissimum  remedium  kino  in  vi¬ 
no  solutum,  Dr.  Gillespie  ^  in  India  Oc- 


*Vide  Librum  antea  citatum. 

cidentali  compertus  est.  Ex  historia  tradita, 
labem,  scorbuticam,  morbum  ab  illo  descrip¬ 
tum  comitatam  fuisse  videtur ;  et  in  con¬ 
junctione  simili  remedium  periclitatione 
dignum  esse  videtur. 

Muriatis  ammoniae  solutio,  acida  mine¬ 
ralia -diluta,  et  oleum  terebinthinae  singu- 
da  suos  fautores  habent ;  et  manifeste  modo 
hoc,  modo  illud  commodius  est :  quinetiam 
incitamenti  ipsa  mutatio  saepe  utilis  est. 

,  Cataplasma  effervescens  interdum  admo- 
.vetur,  sed  plerumque,  ut  vidi,  pondus  et 
calor  ejus,  dolorem  et  malum  auxerunt. 
Pulvis  carbonis  ligni  melius  imponitur, 
praesertim,  si  vitium  serpere  fere  desiit.  An 
reddendo  saniem  mitiorem,  minusque  ab¬ 
sorptioni  aptam,  an  aliter  valuerit,  nescio. 
Si  crusta  tardius  separetur,  secundum  ac- 

verem,  pro  rata  parte,  admiscere  saepe  va¬ 
let.  Fateor  tamen  multum  doloris  et  for¬ 
tasse  majorem,  certe  citatiorem  partis  laesi- 

onem,  priusquam  inflammatio  adhaesiva 
partes  mortuas  cohibuit,  ejus  usum  comi¬ 
tari. 

Blackadder  in  libro  ejus  de  hoc  mor¬ 
bo  haec  omnia  sine  modo  improbat:  ejus 
verba  sunt,  nothing  aggravates  the  disease 
so  much  as  those  applications  which  are 
“  strictly  termed  stimulating  substances,” 
et  idoneam  curationem  esse  dicit,  by  con- 
verting  the  sore  and  its  immediate  vici- 
nity  into  a  dead  slough  or  eschar.”  Ta¬ 
men  plagis  a  membro  praeciso  aduren¬ 
tia  applicare  non  ausit,  et  linimentum  ex 
terebinthina  vel  pannos  vino  aut  aceto  ma¬ 
defactos  solummodo  imposuit. 

Remedium  adurens  ab  illo  commenda¬ 
tum  et  quasi  speciale  allatum,  liquor  arse- 
nicalis  est  Doctoris  Fowler.  Hic  in  levi 
et  recente  morbo  duabus,  in  graviore  una 
aquae  parte  diluitur,  per  linteum  admove¬ 
tur,  et  singulis  semihoris  renovatur,  donec 
crusta  sicca  partem  contegit  et  dolor  ure  ns 

lancinansque  desinit.  Haec,  ut  dicitur,  in¬ 
ter  horas  duodecim  et  viginti  et  quatuor 
plerumque  fiunt ;  deinde  par  ihodus  ungu¬ 
enti  resinosi  et  olei  terebinthinae  calido¬ 
rum  ad  crustam  rejiciendam  adhibetur. 
Scriptores  Gallici  nuperrimi  eodem  concilio 
ignem  admovere  inculcant,  et  Delpech  pla¬ 
gas  etiam  profundas  fecit  quo  partes  omnes 
vitiatas  attingere  posset.  In  experientia 
Doctoris  Rollo,  solutiones  nitratis  argen¬ 
ti  vel  hydi’argyri  commode  adhibitae  fue¬ 
runt.  Sed  morbus  ab  illo  descriptus  mani¬ 
feste  partis  tantum  fuit ;  et  quanquam 
Blackadder  et  Delpeche  rem  ita  sem- 
per  se  habere  (nisi  conjunctus  morbus  sit) 
contendunt,  tamen  huic  opinioni  historia 
vitii  adversatur. 

Opinio  tamen  Joannis  Bell*^"  a  veritate 
multo  magis  distat,  morbum  ita  a  corpore 
pendere,  ut  remedia  ad  partem  parum  vale¬ 
ant,  et  mitia  (e.  g.  aqua  acetatis  plumbi,)  op- 


^  Principies  of  Surgery. 

tima  esse.  Aliquando  autem  hanc  commo¬ 
dissimam  esse  curationem,  nempe  ubi  febris 
inflammatoria  est,  nullus  dubito.  Dr  Trot- 
TER  vidit  mala  magna  ab  usu  inter  initia 
salium  metallicorum  ;  et  recte,  ut  mihi  ap- 
paret,  dicit  hos  utiles  praecipue  esse  in  crus¬ 
tis  subsequentibus. — Si  corpus  tamen  parum 
mobile  est  et  nulla  febris,  saepe  inter  initia 
etiam,  adurentia,  vel  vera  vel  ch emica,  ad 
morbum  curtandum  valere  possunt. 

Ad  crustam  citius  rejiciendam  et  ad  pro¬ 
hibendum  ne  morbus  redeat,  incitamenta 
lenia  necessaria  sunt. 

Si  membrum  ita  hoc  vitio  laesum  fuerit, 
ut  ejus  praecisio  necessaria  sit,  actio  vitiata 
remediis  idoneis  prius,  si  fieri  potest,  muta¬ 
ri  debet ;  nam  alias  denuo  renovabitur. 

De  morbo  arcendo  praecepta  proponere 
quam  iis  obsequi  multo  facilius  est ;  sed  in 
re  summi  momenti,  omnibus  viribus  niti- 
pro  facultate  nos  oportet.  Ubi  igitur  hic 

morbus  apparuit,  aegros  sejungere  quantum 
fieri  potest,  debemus  ;  et  hinc  velatoria  in¬ 
commodissima  optimo  valetudinario  inter¬ 
dum  praestare^  comperta  sunt.  Spongia  ea¬ 
dem  nunquam  pluribus  ulceribus  admoven¬ 
da  est;  et  inulto  melius  erit  ea  detergerervstu- 
pa  vel  linteis  quae  protinus  semovendae  sunt. 
Fasciae  et  instrumenta  vestesque  et  stragula 
ab  aegro  amotae  quam  primum  in  aquam 
bullientem  vel  in  acidum  dilutum  submergi 
debent. 

Ad  munditiem  et  ad  ventilationem  sum¬ 
ma  cura  adhibenda  est ;  ut  etiam  ad  exulce¬ 
ratorum  habitum  corporis,  ne  ex  cruditate 
vel  aliis  causis  huic  vitio  procliviores  fiant. 

In  aula  conferta  ulcera  vel  plagae  per 
quam,  brevissimum  tempus,  quo  bene  curari 
possint,  detegi  debent. 

Ad  morbum  faciendum  res  unctuosae  vel 


*  Vide  Blane  on  Diseases  of  Seamen. 

cataplasmata^  quam  remedia  astringentia  et 
absorbentia  propensiora  sunt. 

Ubi  res  angustae  commoda  jam  notata 
prohibent,  vapores  acidi  minerales  ad  morbi 
extensionem  praeveniendum  utiles  erunt ; 
saltem  valeant,  quantum  valere  possunt.” 


^  Boyer  “  Maladies  Cliirurgicales.” 

